**1.jautājums:**



**Atbilde:**

Iepirkuma komisija ir izvērtējusi ieinteresētā piegādātāja jautājumu un vienojas svītrot tehniskā – finanšu piedāvājuma 1.3.11.punktu.

**2.jautājums:**



**Atbilde:**

Iepirkuma komisija ir izvērtējusi ieinteresētā piegādātāja jautājumu un vienojas veikt grozījumus atklāta konkursa nolikuma 1.11.punktā izsakot to šādā redakcijā:

“1.11.Darba stacija rekonstrukciju veikšanai”.

**3.jautājums:**



**Atbilde:**

Iepirkuma komisijas ieskatā 1.11.5.apakšpunkta prasība nav attiecināma uz vispārīgajām prasībām, jo pretendentam ir jānorāda informācija, norādot dozas otpimizēšanā izmantoto tehnoloģiju. Turklāt, neatkarīgi no tā, kurā tehniskās specifikācijas sadaļā atrodas prasība, pretendentam tā ir jāizpilda.

**4.jautājums:**



**Atbilde:**

Iepirkuma komisija ir izvērtējusi ieinteresētā piegādātāja jautājumu un vienojas veikt grozījumus atklāta konkursa nolikuma 1.14.punktā izsakot to šādā redakcijā:

“1.14.Ražotāja nodrošināta attālināta tehniskās diagnostikas un pielietojuma atbalsta funkcionalitāte **(remote service)** caur datortīklu pieslēdzoties iekārtai”.

**5.jautājums:**

Atklāta konkursa nolikuma 4.pielikuma līguma projekta 6.1.5.punkts nosaka, ka “Līguma prasībām neatbilstošas un/vai nekvalitatīvas Preces piegādes gadījumā, ne vēlāk kā 10 (desmit) kalendāro dienu laikā apmainīt to pret jaunu, nelietotu un kvalitatīvu Preci uz sava rēķina”. Šāda līguma prasība nav izpildāma.

**Atbilde:**

Iepirkuma komisija ir ņēmusi vērā ieinteresētā piegādātāja norādījumus un vienojas veikt grozījumus atklāta konkursa 4.pielikuma līguma projekta 6.1.5.punktā, izsakot to šādā redakcijā:

“6.1.5. Līguma prasībām neatbilstošas un/vai nekvalitatīvas Preces piegādes gadījumā, ne vēlāk kā **30 (trīsdesmit) darba dienu** laikā apmainīt to pret jaunu, nelietotu un kvalitatīvu Preci uz sava rēķina”.

**6.jautājums:**

Tehniskā – finanšu piedāvājuma formas 4.punkta (*Piedāvātajām precēm garantijas termiņš ir \_\_\_ (\_\_\_) mēneši no pieņemšanas – nodošanas akta abpusējas parakstīšanas brīža, bet ne mazāk kā 24 mēneši*) prasība iekārtas garantijai ir 24 mēneši, savukārt nolikuma 2.1.1punkts (*Atklāta konkursa iepirkuma priekšmets ir Biplāna angiogrāfa piegāde A korpusam un 5 (piecu) gadu pilna servisa garantija (garantija ietver arī to detaļu nomaiņu, kuru kalpošanas laiks ir mazāks pa pieciem gadiem. Papildus izmaksas Līguma darbības laikā nav paredzētas!*) nosaka 5 gadu pilna servisa garantiju. **Lūdzam precīzi definēt, kāds iekārtas garantijas un/vai uzturēšanas termiņa piedāvājums ir prasīts un jāiekļauj cenā – 24 mēneši iekārtai kā “garantija” plus “5 (piecu) gadu pilna servisa garantija” ar atsevišķi nosauktu cenu (kopā 7 gadu pilns serviss iekļauts cenā) vai kā citādi saprotams piedāvājums?**

**Atbilde:**

Atklāta konkursa iepirkuma priekšmets ir Biplāna angiogrāfa piegāde A korpusam un 5 (piecu) gadu pilna servisa garantija (garantija ietver arī to detaļu nomaiņu, kuru kalpošanas laiks ir mazāks pa pieciem gadiem.

Iepirkuma komisija veiks grozījumus tehniskajā – finanšu piedāvājumā, svītrojot vispārīgo prasību 4.punktu.

**7.jautājums:**

Tehniskā – finanšu piedāvājuma formas 4.7.2.punkts (vai 1.7.2., labojot numerācijas kļūdu) (*Vismaz viens 19" medicīniskais krāsu monitors un gaišumu vismaz 400 cd/m²*) tiek definēts vismaz viens 19 collu monitors video komutēšanas stacijai vadības telpā. Tā kā video komutēšanas stacijas uzdevums ir izveidot ergonomisku darba vietu, tad mūsu izpratnē 19 collu monitors ir daudz par mazu – uz tā nevar izvadīt nepieciešamo informāciju pietiekami ērtā formā no vairākiem informācijas avotiem. **Lūdzam palielināt prasību par monitora izmēru vismaz līdz 27 collām kā iepriekšējā konkursā vai dzēst 1.7.punktu un atteikties no video komutēšanas**.

**Atbilde:**

Iepirkuma komisija ir izvērtējusi ieinteresētā piegādātāja jautājumu un vienojas veikt grozījumus tehniskā – finanšu piedāvājuma 1.7.apakšpunktā, vienlaicīgi veicot numerācijas labojumus loģiskā secībā (1.7.1., 1.7.2. un 1.7.3.). Attiecīgi tehniskā – finanšu piedāvājuma 1.7.2.punkts tiek izteikts šādā redakcijā:

“1.7.2.**vismaz viens** 27" medicīniskais krāsu monitors un gaišumu vismaz 400 cd/m²”.

**8.jautājums:**

Lūdzam precizēt to, **vai telpas sagatavošanas izmaksas** (nesošās konstrukcijas pie griestiem; grīdas sagatavošana (kabeļu kanāli, pamatnes); elektrības pievads ar sadales kārbu; klimata kontrole izmeklējumu telpās un tehniskajā telpā; ugunsdzēsības signalizācijas utt.) **ir jāparedz iekārtas piegāžu apjomā, vai arī šīs izmaksas segs VSIA “Paula Stradiņa klīniskā universitātes slimnīca”?**

**Atbilde:**

Nesošās konstrukcijas pie griestiem – piegādātājs izstrādā konstrukciju stiprināšanas projektu (piesaistot būvkonstruktoru) un saskaņo to ar pasūtītāju. Konstrukciju uzstāda pats piegādātājs;

Griestu gala apdari -  nodrošina pasūtītājs pēc griestu nesošās konstrukcijas izbūves;

Grīdas sagatavošana – nodrošina pasūtītājs pēc piegādātāja sniegtajiem grīdas kabeļu kanāla un pamatnes datiem (dati iesniedzami ar piesaistēm telpā);

Elektrības pievads – ir izbūvēts

Elektrības sadales kārba – piegādā piegādātājs komplektā ar iekārtu;

Klimata kontrole izmeklējumu telpā – ir izbūvētas Fancoils Aermec FCX 54,

Klimata kontrole tehniskajā telpā – ir izbūvētas divas Kasetes Aermec FCL 122;

Ugunsdzēsības signalizācija – izbūvē pasūtītājs.

Ja nepieciešams izbūvēt vēl kādas komunikācijas, kas nepieciešamas iekārtas darbības nodrošināšanai, tad izmaksas sedz piegādātājs.

**9.jautājums:**

Lūdzam papildināt tehniskā – finanšu piedāvājuma 1.13.punktu (*Iekārta ir jauna, nelietota un nav izmantota demonstrācijās, ražošanas gads – 2017.; ražots pēc pasūtījuma. Pievienot ražotāja apliecinājumu*) ar prasību par ražotāja apstiprinājumu arī piedāvātajai konfigurācijai un cenai. Prasības pamatojums ir garais saistību periods, kuru uzņemas piegādātājs un uz kuru jūs paļausieties kā pasūtītājs.

**Atbilde:**

Iepirkuma komisija neredz juridisku pamatojumu šādai prasībai, tāpēc tehniskā – finanšu piedāvājuma 1.13.punkta prasība netiks grozīta.

**10.jautājums:**

Ja iekārtai ir jāpiedāvā pagarināts pilna servisa nodrošinājums, tad lūdzam uzreiz novērtēt situāciju, ja iepirkuma summa neiekļausies nosauktajā budžetā 800 000 EUR bez PVN.

**Atbilde:**

Iepirkuma komisija katrā atsevišķā situācijā izvērtē savas finanšu iespējas un rīkojas saskaņā ar Publisko iepirkumu likumā noteikto. Proti, Komisija neizslēgs Pretendentu no dalības konkursā, ja Pretendenta piedāvājums pārsniegs Pasūtītāja plānoto līgumcenu. Vienlaicīgi, Pasūtītājs patur tiesības izbeigt konkursu bez rezultāta, ja piedāvājumi pārsniegs Pasūtītāja plānoto līgumcenu.

**11.jautājums:**

Nolikuma 3.4.punkta (*Atlases prasības un iesniedzamie dokumenti*) 3.4.4.apakšpunkts (*Pretendentam pēdējo 3 (trīs) gadu laikā vai nostrādātajā periodā (ja pieredze ir mazāka par 3 (trīs) gadiem) ir bijusi vismaz 3 (trīs) līdzvērtīgu preču (angiogrāfu) piegāde un garantijas uzturēšana*) nosaka pretendenta veikti 3 angiogrāfu piegādi pēdējo 3 gadu laikā. Pamatojoties uz mūsu rīcībā esošo informāciju, Latvijas Republikā pēdējo 3gadu laikā nav piegādāti un uzstādīti 3 jauni angiogrāfi.

**Atbilde:**

Iepirkuma komisija, nosākot prasības attiecībā uz pretendenta pieredzi, nav konkretizējusi teritoriju, kurā pretendentam jābūt pieredzei ar veiktajām piegādēm. Šī nolikuma prasība ir vispārēja un paredz, ka pretendentam pēdējo 3 gadu laikā ir jābūt pieredzei kā tādai iepirkumā norādītās preces piegādēs un garantijas uzturēšanā.